Document ID: 32010D0256

KOMISSION PÄÄTÖS,
annettu 30 päivänä huhtikuuta 2010,
päätöksen 92/216/ETY muuttamisesta hevoskilpailujen yhteensovittavia viranomaisia koskevan luettelon julkaisemisen osalta
(tiedoksiannettu numerolla K(2010) 2630)
(ETA:n kannalta merkityksellinen teksti)
(2010/256/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kilpailuihin tarkoitettujen hevoseläinten kaupasta ja kilpailuihin osallistumisen edellytyksistä 26 päivänä kesäkuuta 1990 annetun neuvoston direktiivin 90/428/ETY (1) ja erityisesti sen 4 artiklan 3 kohdan,
sekä katsoo seuraavaa:
(1)
Direktiivissä 90/428/ETY säädetään edellytyksistä, jotka koskevat kilpailuihin tarkoitettujen hevoseläinten kauppaa ja näiden hevoseläinten osallistumista kilpailuihin. Erityisesti kyseisen direktiivin 4 artiklan 2 kohdan mukaan jäsenvaltioiden on mahdollista varata virallisesti hyväksyttyjen ja tunnustettujen elinten välityksellä tietty prosenttiosuus palkintorahoista tai voitoista, jotka ovat kertyneet mainitussa artiklassa tarkoitetuista kilpailuista tai kilpailutyypeistä, jalostustoiminnan turvaamiseen, kehittämiseen ja parantamiseen.
(2)
Tietojen keräämisestä neuvoston direktiivin 90/428/ETY 4 artiklan 2 kohdassa tarkoitetuista hevoskilpailuista 26 päivänä maaliskuuta 1992 tehdyn komission päätöksen 92/216/ETY (2) 1 artiklan 2 kohdan mukaan jokaisen jäsenvaltion on ilmoitettava komissiolle julkaisemista varten sen yhteensovittavan viranomaisen nimi ja osoite, joka on nimetty keräämään tietoja direktiivin 90/428/ETY 4 artiklan 2 kohdassa tarkoitetuista kilpailuista ja varojen jakamisesta.
(3)
Tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta 15 päivänä heinäkuuta 2008 annetussa neuvoston direktiivissä 2008/73/EY (3) muutetaan muun muassa direktiivin 90/428/ETY 4 artiklan 2 kohtaa siirtämällä jäsenvaltioille velvollisuus niiden vastuulla tuotetun tiedon saataville toimittamisesta.
(4)
Direktiivin 90/428/ETY 4 artiklan 2 kohdan mukaisesti velvollisuus ilmoittaa muille jäsenvaltioille ja yleisölle mainitun direktiivin 4 artiklan 2 kohdan ensimmäisessä luetelmakohdassa tarkoitettujen mahdollisuuksien käyttämisestä ja 4 artiklan 2 kohdan toisessa luetelmakohdassa tarkoitetuista varojen jakamisperusteista on nyt jäsenvaltioilla.
(5)
Kuten muilla Euroopan unionin oikeuden aloilla, joilla on otettu käyttöön verkkopohjaisia tiedotusmenettelyitä direktiivin 2008/73/EY mukaisesti, pidetään tarpeellisena, että komissio avustaa jäsenvaltioita ja yleisöä tällaisen tiedon saannissa perustamalla verkkosivuston, johon jäsenvaltiot lisäävät linkin omalle sivustolleen.
(6)
Jäsenvaltioilla tulisi olla riittävästi aikaa kansallisten verkkosivustojensa perustamiseen. Näin ollen tämän päätöksen muutoksia sovelletaan 1 päivästä toukokuuta 2010.
(7)
Tämän vuoksi päätöstä 92/216/ETY olisi muutettava.
(8)
Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 92/216/ETY 1 artiklan 2 kohta seuraavasti:
”2. Jokaisen jäsenvaltion on ilmoitettava komissiolle, muille jäsenvaltioille ja yleisölle verkkosivustolla 1 kohdan mukaisesti nimetyn yhteensovittavan viranomaisen nimi ja osoite.
3. Auttaakseen jäsenvaltioita toimittamaan kyseiset tiedot saataville komissio perustaa verkkosivuston, johon jäsenvaltioiden on lisättävä linkki verkkosivustolleen 2 kohdan mukaisesti.
Jäsenvaltioiden on ilmoitettava nämä linkit komissiolle viimeistään 30 päivänä huhtikuuta 2010.”
2 artikla
Tätä päätöstä sovelletaan 1 päivästä toukokuuta 2010.
3 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä huhtikuuta 2010.

Labels: 12
0
6